సాయిరాజ్ బహుతులే

సాయిరాజ్ బహుతులే (జననం 1973 జనవరి 6) మాజీ భారతీయ క్రికెట్ ఆటగాడు. అతను లెగ్ స్పిన్ బౌలింగ్‌లో నైపుణ్యం కలిగిన ఆల్‌రౌండరు. ముంబై తరపున, ఆ తరువాత విదర్భ తరఫున దేశీయ క్రికెట్ ఆడాడు.

ఇరానీ ట్రోఫీలో 13-వికెట్ల మ్యాచ్ పంటతో సహా అద్భుతమైన ప్రదర్శనలు అతనికి 1997లో భారత జట్టులో స్థానం సాధించి పెట్టాయి. మూడు సంవత్సరాల తర్వాత, అనిల్ కుంబ్లేకు గాయం కారణంగా అతను ఆస్ట్రేలియాతో జరిగిన టెస్ట్ మ్యాచ్‌లో ఆడాడు. కానీ అతను తన రెండు టెస్టుల్లోనూ ఇబ్బంది పడ్డాడు.

బహుతులే గత 5 వేసవి సీజన్లలో ప్రీమియర్ విభాగంలో సర్రే ఛాంపియన్‌షిప్ జట్టు రీగేట్ ప్రియరీ కోసం ఇంగ్లాండ్‌లో ఆడాడు. 2005లో బహుతులే బ్యాట్, బాల్‌లతో చేసిన ప్రదర్శనల సహకారంతో ఆ జట్టు టైటిల్‌ను గెలుచుకుంది.

బహుతులే 2013 జనవరి 1 న ఫస్ట్-క్లాస్ క్రికెట్ నుండి రిటైరయ్యాడు 

 కోచింగ్ కెరీర్ 
సాయిరాజ్, 2014 జూన్‌లో కేరళ క్రికెట్ జట్టు కోచ్‌గా వెళ్ళాడు.  2015 జూలైలో బెంగాల్ క్రికెట్ జట్టు కోచ్‌గా నియమితుడయ్యాడు. 

2018 ఫిబ్రవరిలో, అతను రాజస్థాన్ రాయల్స్‌కు స్పిన్ బౌలింగ్ కోచ్‌గా చేరాడు.  

 ట్రివియా 
1988లో లార్డ్ హారిస్ షీల్డ్ ఇంటర్-స్కూల్ గేమ్‌లో శారదాశ్రమ్ విద్యామందిర్ తరపున సచిన్ టెండూల్కర్, వినోద్ కాంబ్లీ లు 664 పరుగుల భాగస్వామ్యాన్ని సాధించినప్పుడు సెయింట్ జేవియర్స్ హైస్కూల్ బౌలర్లలో బహుతులే ఒకడు.

 మూలాలు 

వర్గం:ముంబై క్రికెట్ క్రీడాకారులు
వర్గం:జీవిస్తున్న ప్రజలు
వర్గం:మహారాష్ట్ర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:1973 జననాలు
వర్గం:Articles with hAudio microformats